burgasdotpro/wikipedia huggingface dataset:
Poruchy nervov, nervových koreňov a nervových spletí (MKCH-10)

G50 - G59: PORUCHY NERVOV, NERVOVÝCH KOREŇOV A NERVOVÝCH SPLETÍ patria do VI. kapitoly MKCH-10 - Choroby nervového systému.
Nezahŕňa:
G50 - PORUCHY TROJKLANÉHO NERVU (N. TRIGEMINUS)
G51 - PORUCHY SPÁNKOVÉHO NERVU (N. FACIALIS)
G52 - PORUCHY OSTATNÝCH HLAVOVÝCH NERVOV
G53* - PORUCHY HLAVOVÝCH NERVOV PRI CHOROBÁCH ZATRIEDENÝCH INDE
G54 - PORUCHY NERVOVÝCH KOREŇOV A SPLETÍ
G55* - KOMPRESIE NERVOVÝCH KOREŇOV A SPLETÍ PRI CHOROBÁCH ZATRIEDENÝCH INDE
platničiek (M50 - M51†)
M48.-†, M53 - M54†)
G56 - MONONEUROPATIE HORNEJ KONČATINY
G57 - MONONEUROPATIE DOLNEJ KONČATINY
G58 - INÉ MONONEUROPATIE
G59* - MONONEUROPATIA PRI CHOROBÁCH ZATRIEDENÝCH INDE
Polyneuropatie a iné poruchy periférneho nervového systému (MKCH-10)

G60 - G64: POLYNEUROPATIE A INÉ PORUCHY PERIFÉRNEHO NERVOVÉHO SYSTÉMU patria do VI. kapitoly MKCH-10 - Choroby nervového systému.
Nezahŕňa:
G60 - DEDIČNÁ A IDIOPATICKÁ NEUROPATIA
G61 - ZÁPALOVÁ POLYNEUROPATIA
G62 - INÉ POLYNEUROPATIE
látky.
G63* - POLYNEUROPATIA PRI CHOROBÁCH ZATRIEDENÝCH INDE
G64 - INÉ PORUCHY PERIFÉRNEHO NERVOVÉHO SYSTÉMU
Oláh

Oláh môže byť:
Olah

Olah je priezvisko odvodené od maďarského priezviska Oláh s významom Rumun.
Na Slovensku je najčastejšie v Plaveckom Štvrtku (okres Malacky), Michalovciach, Zemplínskom Hradišti (okres Trebišov), Trebišove a v Trnave.
V Česku je najviac rozšírené v mestách Teplice, Kadaň, Praha a Brno.
Oľha

Oľha:
Panasonic (spoločnosť)

Panasonic Corporation (transkripciou: "Panasonikku kabušiki gaiša") je japonská nadnárodná spoločnosť vyrábajúca elektroniku, so sídlom v meste Kadoma v prefektúre Osaka v Japonsku. Starší názov spoločnosti bol "Matsushita Electric Industrial Company, Limited" (transkripciou: "Macušita denki sangjó kabušiki gaiša").
Od založenia spoločnosti v roku 1918, spoločnosť sa stala jednou z najväčších japonských výrobcov elektroniky spoločne so Sony, Toshiba a Canon. Okrem elektroniky, ponúka Panasonic aj neelektronické výrobky a služby ako služby domových renovácií. Spoločnosť Panasonic bola 89. najväčšou spoločnosťou na svete v roku 2009 prostredníctvom Forbes Global 2000 a je medzi Top 20 najväčšími polovodičovými spoločnosťami.
Sponzorstvo.
Panasonic bol hlavným sponzorom programu Toyoty vo Formule 1, Panasonic Toyota Racing. Hiro Macušita, vnuk zakladateľa spoločnosti, je bývalý pretekár, ktorý dohliadal na program sponzoringu pre spoločnosť.
Škótske národné lakrosové družstvo mužov

Škótske národné lakrosové družstvo mužov je národné družstvo mužov, ktoré reprezentuje Škótsko v medzinárodných lakrosových súťažiach, podujatiach a priateľských zápasoch. Funguje pod záštitou asociáciou "Lacrosse Scotland". Jeho najvýraznejším úspechom je 6. miesto na majstrovstvách sveta či 4-násobné bronzové umiestnenie na majstrovstvách Európy. V roku 2016 viedol družstvo ako hlavný tréner Brian Silcott.
Dejiny.
Svoj prvý reprezentačný zápas odohralo už v roku 1875, keď zdolato tím Anglicka . Do roku 1879 odohralo ďalšie zápasy s konštitučnými krajinami Spojeného kráľovstva. Opätovne sa vrátilo na medzinárodnú scénu až v roku 1991, keď odohralo priateľské stretnutie s výberom Anglicka do 19 rokov. Škótske družstvo mužov sa predstavilo hneď na prvých majstrovstvách Európy.
Bulharská ulica (Bratislava)

Bulharská ulica je ulica v Bratislave, v mestskej časti Ružinov. Tvorí hlavnú ulicu miestnej časti Trnávka. Je pomenovaná podľa bulharských usadlíkov, ktorí v tejto oblasti zakladali polia a záhrady na pestovanie zeleniny.
Verejná doprava.
Od roku 1953 po ulici vedie trolejbusová trať. Na križovatke so Slovinskou je manipulačná otočka trolejbusov. Nachádzajú sa tu tri zastávky MHD: Spoločenská, Bulharská a Pri zvonici.
Rue Saint-Paul

Rue Saint-Paul ("ulica Svätého Pavla") je ulica v Paríži. Nachádza sa v 4. obvode.
Dejiny.
Ulica existuje pod týmto menom od roku 1350.
Bieloruská ulica (Bratislava)

Bieloruská ulica je ulica v Dolných honoch, Bratislave. Spolu s Lotyšskou a Estónskou tvorí sídlisko Medzi jarkami. Známa je najmä modelom lietajúceho taniera, ktorý sa nachádza v parku vo vnútrobloku.
Pôvod názvu.
Ulica bola pomenovaná pri príležitosti 50. výročia vzniku ZSSR podľa Bieloruskej sovietskej socialistickej republiky, dnes samostatného štátu Bieloruska.
Bridgestone Arena

Bridgestone Arena (v minulosti známa pod názvami "Sommet Center, Gaylord Entertainment Center" a "Nashville Arena") je multifuknčná aréna v hlavnom meste TennesseeNashville. Otvorenie štadiónu prebehlo v roku 1996. Svoje súčasné meno má od roku 2010, kedy klub Nashville Predators podpísal zmluvu s výrobcom pneumatík Bridgestone.
V rokoch 2007 a 2011 prešiel štadión niekoľkými renováciami, ktoré zahŕňali rekonštrukciu a modernizáciu verejných priestranstiev štadióna a príslušnej infraštruktúry, inštaláciu nového ukazovateľa skóre, (výmena analógového za elektronický) a modernizácia miestnosti pre média.
Uskutočňuje sa tu množstvo koncertov známych umelcov najmä v štýle country, keďže domovské mesto Nashville je hlavné mesto country hudby v USA. 
V aréne sa v roku 1997 uskutočnili majstrovstvá USA v krasokorčuľovaní, v roku 2004 Majstrovstvá USA v gymnastike, uskutočňujú sa tu viaceré wrestlingové podujatia a každoročne sa tu koná udeľovanie celonárodných ocenení v country, Country Music Association Awards.
V roku 2003 sa tu konal Vstupný draft NHL.
Rue Saint-Honoré

Rue Saint-Honoré ("ulica Svätého Honoria") je ulica patriaca k najstarším uliciam v Paríži. Nachádza sa v 1. a 8. obvode. Je paralelná k Rue de Rivoli.
Poloha.
Ulica vedie od Rue des Halles, prechádza cez 1. a 8. obvod
a končí po 1 840 metroch na Rue Royale.
V roku 1966 bola časť ulice medzi Palais Royal, Comédie Française a Place André Malraux premenovaná na Place Colette.
Dejiny.
Ulica bola pôvodne jednoduchou cestou do Saint-Ouen, Argenteuil a Neuilly-sur-Seine, ktorá nemala (z dôvodu polohy pri Seine) žiadny väčší význam. Jej vývoj začal v 12. storočí, po vybudovaní Halles de Paris. Predĺžila Rue de la Ferronerie na západ a končila na "Porte Sainte-Honoré", od roku 1634 na "Rue Royale". 
Pomenovaná je podľa kostola Saint-Honoré, ktorý stál medzi Rue Jean-Jacques Rousseau a Rue des Bons Enfants.
Rue des Prêtres-Saint-Germain-l'Auxerrois

Rue des Prêtres-Saint-Germain-l’Auxerrois je ulica v Paríži. Nachádza sa v 1. obvode.
Ulica vedie od Rue de l’Arbre-Sec, s ktorou tvorí križovatku s názvom "Place de l'École", a končí na Place du Louvre.
Brúsenie

Brúsenie môže byť:
Kristián IX.

Kristián IX. (* 8. apríl 1818, Schleswig, Nemecko – † 29. január 1906, Kodaň, Dánsko) bol dánsky kráľ od roku 1863. Bol prezývaný "svokor Európy". Pochádzal zo šlezvicko-holštajnsko-sonderbursko-glücksburskej dynastie, vedľajšej vetvy dynastie Oldenburgovcov.
Životopis.
Narodil sa na zámku Gottorf v Schleswigu ako štvrtý syn vojvodu Fridricha Vilama Šlezvicko-holštýnsko-sonderbursko-glücksburského a hesenskej princeznej Lujzy Karolíny. Po matke bol spriaznený s Frederikom V. a ďalšími európskymi panovníckymi domami, nebol však v priamej následníckej línii na trón žiadneho z nich.
Študoval na vojenskej akadémii v Kodani. Po nevydarených pytačkách s Viktóriou, britskou kráľovnou, uzavrel 24. apríla roku 1842 manželstvo s nemeckou princeznou Lujzou Hesensko-kasselskou, neterou dánskeho kráľa Kristiána VIII.
Následník dánskeho trónu.
Keďže následník kráľa Kristiána VIII., neskorší kráľ Frederik VII., nemal mužských potomkov, uzákonil Kristián VIII. podľa zásad agnaticej primogenitúry, že následníkom sa stal Kristián z vedľajšej vety Oldenburgovcov z dynastie Schleswig-Holstein-Sonderburg-Glücksburg. K výberu práve princa Kristiána prispelo najmä to, že on i jeho manželka Lujza boli v priamej následníckej línii dánskeho trónu: Kristián bol vnukom Frederika V. (synom jeho dcéry Lujzy), Lujza Hesensko-Kasselská bola pravnučkou Frederika V. a vnučkou posledného dánskeho kráľa v mužskej línii, Kristiána VIII. (syn mladšieho syna Frederika V. z druhého manželstva, Frederika Dánskeho). Lujza bo síce vo svojich nárokoch na dánsky trón až po svojej matke Lujze Šarlote (dcéra Frederika Dánskeho), tá sa ich však 18. júla v roku 1851 v Kodani za prítomnosti svojho brata Frederika Ferdinanda a ministrov zahraničných vecí a spravodlivosti slávnostne vzdala v jej prospech. Lujza sa ich potom obratom vzdala v prospech svojho manžela, ktorý potom po smrti Frederika VII. 15. novembra 1863 nastúpil na dánsky trón.
Vláda.
Kristián musel riešiť rad kríz spôsobených bojom medzi liberálnymi a konzervatívnymi silami o kontrolu Ríšskeho snemu. Kristián sa staval na stranu konzervatívnej vlády, so svojim ministrom Estrupom vládol prostredníctvom kompromisov až do roku 1894. Po triumfe Agrárnej strany v roku 1901 dovolil tejto strane zostaviť novou vládu.
Jeho panovanie bolo v znamení ekonomického rozvoja krajiny vo všetkých oblastiach – rozvíjal sa priemysel i intenzívne poľnohospodárstvo (rastlinná aj živočíšna výroba).
Zomrel na zámku Amalienborg v Kodani a je pochovaný v katedrále v Roskilde, mieste posledného odpočinku dánskej kráľovskej rodiny.
Deti.
V manželstve s Lujzou Hesensko-Kasselskou sa narodilo šesť detí:
Vďaka tomu, že jeho deti uzavreli manželstvá s členmi významných európskych vládnucich rodov a ich deti obsadili ďalšie tróny, býva nazývaný svokor Európy.
Space rock

Space rock je subžáner rockovej hudby; termín pôvodne odkazuje na väčšinou britské, progresívne a psychedelické rockové skupiny ako Hawkwind či Pink Floyd, charakteristické svojimi pomalými, dlhými inštrumentálnymi pasážami, v ktorých prevládajú elektronické organy, syntetizátory, experimentálna gitarová tvorba a vedeckofantastické alebo astronomické témy. Termín bol obnovený v 21. storočí a označuje novú vrstvu skupín ako The Flowers of Hell, Comets on Fire a Flotation Toy Warning.
Space rock v 21. storočí.
Vplyvy space rocku môžu byť počuté v britských skupinách ako Radiohead, Amplifier, Oceansize, Mugstar a Muse, amerických skupinách ako 30 Seconds to Mars, Angels and Airwaves, Success &amp; Sorrow, Lumerians, The Secret Machines, The Mars Volta a The Boxing Lesson.
Kravica (vodopády)

Kravica sú vodopády, ktoré sa nachádzajú na rieke Trebižat v Bosne a Hercegovine, asi 10 km od pútnického mestečka Medžugorie, pri obci Gornji Studenci, južne od Mostaru. Sú viac ako 120 metrov široké a 28 metrov vysoké a patria medzi obľúbené výletné miesta Chorvátov, Bosniakov, no aj dovolenkárov z blízkej Makarskej riviéry.
Hylas

Hylas alebo Hylás (starogr. "Ὕλας" – "Hylas", ) je v gréckej mytológii syn larisského kráľa Theiodamanta a nymfy Menodiky, sprievodca veľkého hrdinu Herakla na výprave Argonautov.
Hylas pochádzal z kmeňa Dryopov. Keď sa loď Argó pripravovala na cestu za zlatým rúnom do ďalekej Kolchidy, jej veliteľ Iasón z Iolku zhromažďoval hrdinov z celého Grécka. Medzi inými na palubu jeho lode nastúpili aj Herakles a Hylas.
Loď Argonautov vyplávala z Pagasského zálivu a po plavbe morom sa zastavila, aby sa zásobila vodou na ostrove Lemnos, kde vládla kráľovná Hypsipylé samým ženám, lebo mužov pre neveru všetkých zabili. Keďže život týchto žien bol bez mužov ťažký, Argonautov privítali nadšene a vo všetkom im vychádzali v ústrety. Len veľmi ťažko sa Argonautom odtiaľ odchádzalo, nebyť Heraklovým výčitkám boli by na ostrove zostali.
Pri následnej plavbe sa dostali do Propontidy (dnešné Marmarské more), kde ich na svojom území privítali Dolioni, ktorým vládol kráľ Kyzikos. Argonautov privítali priateľsky, pohostili ich a upozornili ich na nebezpečných šesťrukých obrov, ktorí žili na protiľahlom brehu. Argonauti na druhý deň naozaj narazili na obrov, ale hlavne zásluhou Herakla ich na hlavu porazili, takže mohli pokračovať v ceste. V noci ich však nečakane zastihla búrka a vietor ich zahnal späť k brehu Dolionov. Dolioni v tme nepoznali Argonautov, pomýlili si ich s pirátmi a strhol sa medzi nimi krvavý boj. Keď za svitu spoznali, proti komu bojujú, bolo už neskoro – kráľ Kyzikos bol v šarvátke zabitý a aj mnoho ďalších Dolionov.
Keď bolo po pohrebných obradoch, ktoré usporiadali spoločne a ich loď vyplávala opäť na more, prasklo cestou Heraklovi veslo. Loď preto pristála v ústí rieky pri brehoch Mýsie a Herakles si vyšiel na breh hľadať vhodný strom. Hylas ho tiež nasledoval na breh, ale vydal sa ďalej do vnútrozemia. Keď sa Hylas ani po dlhom čase nevracal, Herakles ho išiel hľadať spolu ďalším členom posádky, Polyfémom z Arkádie. Ten potom tvrdil, že počul volanie Hyla a išiel po jeho stopách, ale nenašiel nič len džbánok na brehu tône.Ďalšie volanie a hľadanie bolo márne.
Keď sa Herakles dlho nevracal na loď, dal Iasón rozkaz na odchod, čo vyvolalo značnú nevôľu niektorých členov posádky, ktorí bez Herakla nechceli odplávať. Stalo sa však podľa vôle Iásona a Argonauti sa plavili ďalej sami.
Herakles hrozil Mýsii spustošením, ak by ďalej Hyla nehľadali. Preto sa údajne aj neskôr konali v Mýsii slávnosti, na ktorých kňaz vyvolával trikrát Hýlove meno a všetci predstierali, že Hyla hľadajú.
V mýtoch boli vyslovené dve domnienky zmiznutia Hyla: Hylas prenasledoval jeleňa, ten skočil do tône a premenil sa na krásnu vílu a tá Hyla zvábila pod vodnú hladinu. Druhá verzia hovorí, že mladík, keď išiel s krčahom po vodu, stiahla ho pod hladinu nymfa Pegaé (alebo Dryopé).
Marek Semjan

Marek Semjan (* 7. november 1987, Bratislava) je súčasný slovenský tenista. Počas kariéry bol dvakrát vo finále dvojhry turnaja ATP Challenger, z toho ani raz nevyhral. Najvyššie bol v rebríčku ATP na 218. mieste k 30. augustu 2010. Je víťazom 8 Itf Futures turnajov vo dvojhre a deviatich vo štvorhre. Jeho obľúbeným povrchom je antuka. Taktiež je hráčom florbaloveho tímu FBC Jánošíkovi zbojníci kde si oblieka dres s číslom deväť.
Kariéra.
2012.
Jeden z najpozoruhodnejších výsledkov dosiahol 5. júna 2012 na antukovom turnaji UniCredit Czech Open v Prostějove, kde sa z kvalifikácie dostal do hlavnej súťaži a v prvom kole zdolal najvyššie nasadeného Španiela Fernanda Verdasca v troch setoch 6 – 4, 6 – 7(5 – 7) a 6 – 4. Marek Semjan sa nachádzal na 1166. mieste rebríčka ATP, zatiaľ čo Fernando Verdasco na 16. mieste. Na výkon proti Verdascovi nadviazal aj v 2. kole, kde zdolal Jana Mertla 7 – 5, 1 – 6 a 6 – 3. Vo štvrťfinále však prehral s Poliakom Jerzym Janowiczom 2 – 6, 7 – 6(7 – 4) a 2 – 6.
Andrej Martin

Andrej Martin (* 20. september 1989, Bratislava) je súčasný slovenský tenista. Počas kariéry vyhral 12 turnajov v dvojhre kategórie Challenger. Najvyššie v rebríčku ATP bol na 93. mieste.
Kariéra.
V januári 2017 ho nehrajúci kapitán Miloslav Mečíř nominoval na stretnutie 2. kola 1. skupiny euroafrickej zóny Davisovho pohára 2017 proti Maďarsku spolu s Martinom Kližanom, Jozefom Kovalíkom a Lukášom Lackom.
Preskúmavanie

Preskúmavanie (preskúmanie) alebo prieskum môže byť dôkladné prezretie alebo pozorovanie s cieľom zistiť vlastnosti, zloženie, zákonitosti, následky a pod. toho, čo je prezerané/pozorované.
Preskúmavanie (preskúmanie) môže byť aj prekontrolovanie, kontrola, revízia.
Prieskum môže byť aj:
Universität Potsdam

Universität Potsdam (doslova "Potsdamska univerzita") je verejná vysoká škola, ktorá sa nachádza v Postupime.
Ifitos

Ifitos alebo Ífitos (starogr. "Ίφιτος" – "Ifitos", ) môže byť v gréckej mytológii:
Chlorid berýlnatý

Chlorid berýlnatý (BeCl2) je anorganická zlúčenina. Ide o bezfarebnú až bielu alebo žltú kryštalickú a hygroskopickú látku dobre rozpustnú v mnohých polárnych rozpúšťadlách. 
Jeho vlastnosti sú takmer rovnaké ako u chloridu hlinitého.
Príprava.
Chlorid berýlnatý sa pripravuje zlučovaním kovového berýlia s chlórom pri vysokej teplote.
Tiež je možné ho pripraviť redukciou oxidu berýlnatého uhlíkom pri vysokej teplote za prítomnosti chlóru.
Štruktúra.
Pevný chlorid berýlnatý je jednorozmerný polymér pozostávajúci z tetraédrických štruktúr.
Líši sa tým od fluoridu berýlnatého, ktorý je trojrozmerným polymérom so štruktúrou podobnou štruktúre kremeňa.
Miloslav Kotulič

Doc. Ing. Miloslav Kotulič CSc. (* 17. marec 1941, Sedlice – † 26. november 2010, Prešov) bol vysokoškolský učiteľ – univerzitný docent.
Životopis.
Narodil sa v roku 1941 v Sedliciach v okrese Prešov. Po skončení vysokoškolských štúdií pôsobil v rokoch 1974 – 1979 na Strednej priemyselnej škole elektrotechnickej v Prešove ako učiteľ odborných predmetov zameraných najmä na slaboprúd. Na Prešovskej univerzite pôsobil ako docent na Fakulte humanitných a prírodných vied, Katedre technickej výchovy, v odbore „Teória vyučovania odborných predmetov - technická výchova“.
Po roku 1989 bol politicky aj spoločenský činný. Pracoval aj v súkromnej podnikateľskej sfére najmä v oblasti informačných technológií. Bol riaditeľom Telekomunikačného úradu SR s pôsobnosťou pre Prešovský kraj. 
Okrem odbornej vedecko - pedagogickej literatúry je autorom publikácie "Kim v Śedľici budzem: Mária Makarová spieva šarišské ľudové piesne..."
Zomrel 26. novembra 2010 v Prešove.
Literatúra.
F.Matúš, M.Kotulič: "Kim v Śedľici budzem: Mária Makarová spieva šarišské ľudové piesne...", rok vydania 1993
Panamerické majstrovstvá v hádzanej mužov 2012

Panamerické majstrovstvá v hádzanej mužov 2012 boli v poradí 15. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v Buenos Aires, v Argentíne v dňoch od 18.24. júna 2012, za účasti 9 tímov. Pôvodne malo byť na turnaji 10 družstiev, ale Dominikánska republika sa kvôli finančným problémom na poslednú chvíľu odhlásila. Zápasy sa odohrali v aréne Polideportivo Almirante Brown s kapacitou 3 000 divákov. Argentína získala na domácej pôde svoj piaty titul, keď nad tradičným finálovým súperom, Brazíliou, zvíťazilo o 1 gól.
Rozhodnutie o pridelení organizácie majstrovstiev Argentíne bolo prijaté na kongrese PATHF počas trvania Panamerických hier 2011. Víťaz hádzanárskeho turnaja na hrách sa mal stať zároveň aj organizátorom kontinentálnych majstrovstiev. Víťazom sa stala Argentína, ktorá predtým organizovala kontinentálne majstrovstvá mužov dvakrát, v rokoch 1981 a 2002.
Tieto panamerické majstrovstvá boli zároveň kvalifikáciou panamerických družstiev na budúcoročné Majstrovstvá sveta 2013. Kvalifikovali sa na ne 3 najlepšie tímy.
Kvalifikácia.
Pôvodne sa mali kvalifikovať družstvá rovnako ako na predchádzajúcom turnaji: prvých 6 družstiev z predchádzajúcich panamerických majstrovstiev a 2 družstvá z turnajovej kvalifikácie (tzv. Elite championship). Po Panamerických hrách 2011 však PATH rozhodla o zmene procesu kvalifikácie. Mal sa organizovať iba jediný turnaj zložený z 10 družstiev, na ktorý priamo postúpilo prvých 6 družstiev z predchádzajúcich panamerických majstrovstiev, ku ktorým PATH vybrala štvoricu družstiev (príp. sa prihlásili iba tieto 4 družstvá): Dominikánska republika, Mexiko, USA a Venezuela. 
Pozn: Číslo v zátvorke udáva umiestnenie v neoficiálnom medzinárodnom ELO rebríčku k 5. júlu 2012.
Lišiak a pes

Lišiak a pes () je americký animovaný film z roku 1981, produkovaný spoločnosťou Walt Disney Productions. Podkladom pre film je rovnomenný román, ktorý napísal Daniel P. Mannix. Ide o v poradí 24. celovečerný animovaný film, zaraďovaný do takzvanej „animovanej klasiky Walta Disneyho“. V čase jeho vydania to bol najdrahší animovaný film, stál 12 miliónov dolárov. Na film v roku 2006 nadviazalo pokračovanie "Lišiak a pes 2".
Dej.
Film opisuje príbeh priateľstva medzi líškou hrdzavou Kubom (v origináli Cooper) a loveckým psom Rišom (v origináli Tod). Ich priateľstvo však bude podrobené tlaku okolia a ich vlastným inštinktom.
Kravica

Kravica môže byť:
Pilum

Pilum bol typ oštepu používaný rímskymi legionármi v období od 3. storočia pred Kr. do 3. storočia po Kr. Vyznačovalo sa pomerne zložitou stavbou oproti vtedajším oštepom.
Opis.
Pilum bolo približne dva metre dlhé. Koniec pila, dlhý približne 40 až 60 centimetrov, bol vyrobený zo železa a mal štvorcový prierez. Na konci bol malý štvorhranný hrot. Pri úchyte kovovej hlavice na drevené ratisko bolo ratisko zvyčajne rozšírené do tvaru zrezaného ihlanu a železná časť bola k drevenej pripevnená po vylepšení pripisovanom Gaiovi Mariovi dvomi kolíkmi, jedným zo železa a druhým z dreva, ktorý sa po dopade ľahko zlomil. To zabránilo tomu, aby mohol nepriateľ vrhnutý oštep hodiť späť, no samotný oštep sa nepoškodil. Na opačnom konci pila bol bodec, vďaka ktorému sa oštep mohol použiť z oboch strán alebo zapichnúť do zeme. Pilum bolo značne zložité na výrobu oproti haste, ktorú používali pomocné zbory.
Použitie.
Vrhnutím pila legionári začínali útok, dostrel bol do 30 metrov. Až po vrhnutí tasili meč gladius a útočili zblízka. Pilum bola veľmi účinná zbraň, ktorú vďaka svojej váhe neodrazili ani štíty. Používalo sa aj pri bojových formáciách najmä na ochranu pred jazdou. V 4. storočí sa podobne ako aj iné tradičné rímske zbrane úplne prestali používať a boli nahradené jednoduchšími oštepmi.
Canada Life Centre

Canada Life Centre (predtým "MTS Centre" a "Bell MTS Place") je viacúčelová aréna v hlavnom meste kanadskej provincie Manitoba, Winnipegu. Otvorenie prebehlo v roku 2004. Aréna je domovským štadiónom tímu NHL Winnipeg Jets a do roku 2011 v nej hrával tím AHL Manitoba Moose. Budova je známa svojou vynikajúcou akustikou a je preto obľúbená medzi koncertnými umelcami. V prízemmí štadiónu sa nachádza hokejové múzeum.
Dejiny.
Od roku 1972 do 2004 hrávali Winnipeg Jets na štadióne Winnipeg Arena, ktorý v súčasnosti už neexistuje. Vzhľadom na finančné ťažkosti tímu bola v roku 1996 franšíza NHL premiestnená do Atlanty. Myšlienka návratu NHL do Winnipegu získala na aktuálnosti zvlášť v súvislosti s otvorením MTS centra, ktoré bolo vybudované bez akejkoľvek štátnej pomoci. Vlastníci arény, David Thomson a Mark Chipman sa pokúšali kúpiť franšízu od Phoenix Coyottes, v máji 2011 ale časopis Globe and Mail publikoval správu o presťahovaní tímu NHL z Atlanty do Winnipegu. Aréna je kapacitne najmenšou arénou NHL pre 15004 divákov. V návštevnosti si ale vedie pomerne úspešne, v roku 2008 bola z hľadiska počtu predaných lístkov treťou najnavštevovanejšou arénou v Kanade, po montrealskom Bell Centre a torontskom Air Canada Centre.
Zoznam kultúrnych pamiatok v okrese Žilina

V okrese Žilina sa nachádza 258 kultúrnych pamiatok. Nasleduje zoznam jednotlivých zoznamoch pamiatok podľa obcí.
Waleské národné lakrosové družstvo mužov

Waleské národné lakrosové družstvo mužov je národné družstvo mužov, ktoré reprezentuje Wales v medzinárodných lakrosových súťažiach, podujatiach a priateľských zápasoch. Funguje pod záštitou asociáciou "Welsh Lacrosse Association" (WLA). Jeho najvýraznejším úspechom je 11. miesto na majstrovstvách sveta či bronzové umiestnenie na majstrovstvách Európy ešte v roku 1995. 
Svoj prvý reprezentačný zápas odohralo v roku 1992, keď organizovalo v Ebbw Vale medzinárodný turnaj "International Festival of Lacrosse". Takisto sa predstavilo hneď na prvých majstrovstvách Európy, na ktorých sa zúčastňuje pravidelne. V roku 2016 viedol národný tím ako hlavný tréner Dan Funnell, ktorý ho na ME 2012 doviedol k najhoršiemu výsledku v doterajšej histórii Walesu (10. miesto).
Nándor Dáni

 
 
Nándor Dáni (* 30. máj 1871, Budapešť – † 31. december 1949, tamže) bol maďarský atlét. Na Letných olympijských hrách 1896 v Aténach súťažil v behu na 800 metrov.
V rozbehu skončil na druhom mieste časom 2:10,2 a postúpil do finále. Vo finále obsadil druhé miesto, časom 2:11,8 zaostal za prvým Edwinom Flackom z Austrálie o 8 desatín sekundy. Pred tretím Dimitriosom Golemisom, reprezentantom Grécka mal náskok 16,2 sekundy. Rozbehy sa bežali 6. a finále 9. apríla.
Andarín Carvajal

Andarín Carvajal, známy aj pod menom Félix Carvajal, celým menom Félix de la Caridad Carvajal y Soto (* 18. marec 1875, San Antonio de los Baños – † 27. január 1949, Havana) bol kubánsky bežec a poštár. Súťažil v maratóne na Letných olympijských hrách 1904 v St. Louis.
Letné olympijské hry 1904.
Zúčastnil sa maratónu na letných olympijských hrach 1904, kde skončil na štvrtom mieste. Jeho čas je neznámy. Bežal v ťažkej obuvi, počas pretekov jedol zo stromov jablká, ktoré mu zrejme spôsobili žalúdočné ťažkosti a ovplyvnili jeho výkon počas pretekov.
Záhí Hawáss

Záhí Hawáss (* 28. máj 1947, Al-Ubajdíja, Egypt) je egyptský archeológ. 
Životopis.
Vyštudoval na Alexandrijskej univerzite a neskôr na University of Pennsylvania. V rokoch 1969 až 1980 bol archeológom na rôznych miestach v Egypte, v rokoch 1987 až 1997 "generálnym riaditeľom historických pamiatok" Pyramíd v Gíze a oázy Baharíja, v rokoch 1998 až 2002 zástupcom štátneho tajomníka pre Pamiatky v Gíze, od roku 2002 (do roku 2011?) generálnym tajomník Najvyššej rady pre historické pamiatky. V roku 2011 bol ešte za Mubárakovej vlády vymenovaný na novo vytvorený post egyptského ministra pre historické pamiatky, v lete 2011 však post pravdepodobne v dôsledku revolúcie v Egypte opustil resp. musel opustiť. Následne sa venoval najmä prednáškam a písaniu kníh.
Skoky

Skoky môže byť:
Chlorid bizmutitý

Chlorid bizmutitý (BiCl3) je snehobiela kryštalická látka, ktorá sa na vlhkom vzduchu rozteká. Vodou dochádza totiž k jeho štiepeniu za vzniku oxichloridu bizmutitého BiOCl.
S chloridmi alkalických kovov alebo chloridom amónnym NH4Cl tvorí komplexné zlúčeniny chlorobizmutitany, ktoré existujú prevažne v dvoch typoch -tetrachlorobizmutitany [BiCl4]- a pentachlorobizmutitany [BiCl5]2-.
Príprava.
Chlorid bizmutitý sa vyrába priamou syntézou z prvkov, keď sa nechá cez rozžeravený bizmut prechádzať suchý chlór:
Alternatívnou metódou je rozpúšťanie oxidu bizmutitého v kyseline chlorovodíkovej alebo bizmutu v lúčavke kráľovskej (zmes HCl a HNO3 v pomere 3:1). Prebytočná kvapalina sa oddestiluje bez prístupu vzduchu:
Zlúčeninu možno tiež získať rozpustením bizmutu v koncentrovanej kyseline dusičnej HNO3 a následným pridaním pevného chloridu sodného NaCl do roztoku:
Použitie.
Používa sa k príprave niekoľkých ďalších soli bizmutu a používa sa ako zložka v farbivách a kozmetike.
V organickej syntéze sa používa ako katalyzátor (Michaelova reakcia a pod.). Prídavkom iného kovového jodidu sa zvyšuje jeho katalytická aktivita.
Bezpečnosť.
Smrteľná dávka (LD50) chloridu bizmutitého je 3 334 mg/kg.
Zoznam kultúrnych pamiatok v obci Višňové (okres Žilina)

Toto je zoznam kultúrnych pamiatok v obci Višňové v okrese Žilina v Žilinskom kraji.
Hippolytos (mytológia)

Hippolytos (starogr. "Ἱππόλυτος" – "Hippolytos", ) je v gréckej mytológii syn aténskeho kráľa Thésea a jeho prvej manželky Amazonky Antiopy.
Keď Théseus zbavil Krétu od nebezpečnej obludy Minótaura neoženil sa s Ariadnou, dcérou krétskeho kráľa Minoa, ktorá sa do neho zaľúbila, ale vrátil sa do Atén, kde sa po smrti Aigea stal kráľom. Vládol spravodlivo a múdro, ale stále túžil po nových dobrodružstvách a tak nevynechal žiadnu príležitosť. Po mnohých prežitých dobrodružstvách, odišiel s Heraklom do vojny proti Amazonkám, kde sa stretol s krásnou Amazonkou Antiopou, do ktorej sa zaľúbil, uniesol ju a oženil sa s ňou. Onedlho mu potom Antiopa porodila syna Hyppolita. Amazonky sa však po čase vrátili, aby ju vyslobodili, ale Antiopa sa pridala na stranu manžela a v boji zahynula.
Hippolytos vyrástol na krásneho mladíka, stal sa vášnivým lovcom, ktorý uctieval bohyňu lovu Artemis. Ženám sa ale vyhýbal a keď nepodľahol ani bohyne lásky Afrodite, tá potom v urazenej samoľúbosti spôsobila, že sa do neho zamilovala otcova druhá manželka Faidra, sestra krétskej Ariadny. Faidra ho potom zvádzala, ale Hippolytos jej lásku z úcty k svojmu otcovi neopätoval.Ona ho následne urazená pred otcom zákerne obvinila, že ju chcel znásilniť.
Kráľ Théseus manželke uveril a požiadal svojho otca Poseidóna, aby Hippolyta zahubil. Poseidón poslal preto na Hippolita príšernú morskú obludu, ktorá mu poplašila kone a tie ho potom doráňali k smrti.
V tej chvíli sa podľa jednej verzie objavila bohyňa Artemis, vyhlásila Hippolyta za nevinného a obvinenie Faidry za vymyslené. Vyhlásila Hippolyta za héroa a od tej chvíle ho v Troizéne začali uctievať. 
Iné verzie dokonca uvádzajú, že keď duša Hippolyta zostúpila do Tartaru, bohyňa Artemis požiadala Asklépia, aby jeho telo oživil. Ten poslúchol, dotkol sa jeho mŕtvej hrude zázračnou bylinou a po vyrieknutí zaklínadla, Hippolytos pozdvihol hlavu.To ale tak rozhnevalo boha podsvetia Háda, že požiadal Dia, aby Asklépia zabil bleskom.
Hoffmann

Hoffmann môže byť:
Hoffman

Hoffman môže byť:
Výfuk

Výfuk alebo výfukový systém je zariadenie odvádzajúce splodiny zo spaľovacieho motora, vznikajúce pri spaľovaní palív. 
Predstavuje systém potrubí, ktoré vedú z priestoru spaľovacieho motora, má zabudovaný tlmič znižujúci hlučnosť a katalyzátor, redukujúci obsah nebezpečných látok vo výfukových plynoch. Rúrový systém výfuku môže tvoriť jedno alebo viac potrubí, ktorých upravená koncovka upravuje akustický prejav vozidla.
Prepadnutie vysielača v Gliwiciach

Prepadnutie vysielača v Gliwiciach (toho času "Gleiwitz" v Hornom Sliezsku, ktoré patrilo Nemecku) bola operácia pod falošnou vlajkou, ktorá mala doložiť poľskú agresiu voči Nemecku a ospravedlniť útok na Poľsko. 
Vykonala ho 31. augusta 1939 špeciálna skupina príslušníkov Abwehru a SS prezlečených do poľských uniforiem. Potom útočníci vysielali výzvu v poľštine do boja proti Nemcom. Na mieste prepadnutia zanechali telá väzňov z koncentračného tábora Dachau, ktorých zastrelili a prezliekli do nemeckých uniforiem. Tento incident zorganizovali Reinhard Heydrich a Heinrich Müller, veliteľ gestapa. Aby celé prepadnutie pôsobilo vierohodnejšie, na vysielaciu stanicu priviezli Franciszka Honioka, nemeckého Slezana, ktorý pomáhal poľským ľuďom, a ktorého deň predtým zatklo gestapo. Bol donútený prezliecť sa tak, aby vyzeral ako Poliak. Potom ho usmrtili injekciou a postrelili tak, aby to vyzeralo, že padol v boji. 
Celá akcia mala vyvolať dojem, že nasledujúci útok na Poľsko je odvetou na ňu a že Nemecko nie je agresorom (tzv. operácia pod falošnou vlajkou). 1. septembra 1939 Nemecko spustilo operáciu "Fall Weiss", čím iniciovalo vypuknutie druhej svetovej vojny. V ten istý deň, v prejave k Reichstagu, Adolf Hitler spomenul 21 pohraničných incidentov, z ktorých tri nazval veľmi vážnymi, ako ospravedlnenie pre nemeckú "defenzívnu" reakciu proti Poľsku. Len niekoľko dní predtým, 22. augusta, povedal svojim generálom: "Zabezpečím propagandistický casus belli. Na jeho dôveryhodnosti nezáleží. Víťaz nebude spytovaný či povedal pravdu."
Majstrovstvá Európy v lakrose 2012

Majstrovstvá Európy v lakrose 2012 boli v poradí 10. majstrovstvá Európy v lakrose, ktoré organizuje Európska lakrosová federácia (ELF). Konali sa v Amsterdame, v Holandsku od 20.30. júna 2012, za účasti 17 mužských a 12 ženských tímov. Nováčikmi turnaja boli Izrael a Belgicko u mužov, Lotyšsko a Švajčiarsko zase u žien. Titul spred 4 rokov obhájili Angličania; bol to už ich ôsmy. Angličanky zase vystriedali Walesanky, a piatykrát tak vo svojej histórii získali titul.
Účastníci.
Muži
Ženy
Konečné poradie.
Muži
Ženy
Externé odkazy.
[[Kategória:Šport v 2012]]
[[Kategória:Majstrovstvá Európy v lakrose]]
[[Kategória:Športové podujatia v Holandsku|Lakros]]
Diaľnica D11 (Česko)

Diaľnica D11 () je česká diaľnica, ktorá bude po dokončení spájať Prahu s mestami Hradec Králové a Jaroměř. Nadväzovať na ňu bude rýchlostná cesta R11, ktorá povedie na hranice s Poľskom, kde sa napojí na rýchlostnú cestu S3. D11 je súčasťou európskej cesty E67 z Prahy do Helsínk.
História.
Podľa plánov z roku 1939 mala byť táto diaľnica súčasťou spojenia Plzeň - Praha - Hradec Králové. Bola zahrnutá i do obnoveného plánu výstavby z roku 1963, no jej výstavba začala až v roku 1978 8,3 km dlhým úsekom Praha - Jirny. Do roku 1985 bolo dokončených už 26,7 km diaľnice po výjazd Sadská a do roku 1990 bol otvorený úsek dlhý 42 km po Poděbrady, vrátane mosta cez Labe.
Pokračovanie výstavby sa rozbehlo až po desaťročí stagnácie a D11 sa priblížila k Hradcu Králové až v roku 2005. V súčasnosti (2012) je diaľnica (kvôli dlhoročným problémom s výkupom pozemkov) provizórne ukončená pri obci Praskačka, kde je napojená na cestu II/333. V budúcnosti bude na D11 nadväzovať rýchlostná cesta R11, ktorá povedie cez Trutnov na poľskú hranicu, kde sa napojí na rýchlostnú cestu S3.
Úsek z Prahy do obce Jirny je od marca 2019 rozširovaný na tri pruhy v každom smere. Predtým to bol úsek 2+2 s rezervou.
Chlorid boritý

Chlorid boritý (BCl3) je za normálnej teploty plyn štipľavého a dráždivého zápachu, s približne štyrikrát väčšou hustotou ako vzduch.
Príprava.
Pripravuje sa buď priamym zlučovaním elementárneho bóru s chlórom, alebo redukciou oxidu boritého uhlíkom za prítomnosti chlóru; vedľajším produktom reakcie je oxid uhoľnatý:
Opis.
Molekula chloridu boritého je svojou štruktúrou veľmi podobná štruktúre molekuly fluoridu boritého, jej planárne (rovina) má trojpočetnú symetriu.
Vzhľadom na to, že valenčná elektrónová vrstva atómu bóru je neúplne obsadená iba šiestich elektróny molekula chloridu boritého vystupuje v reakciách ako Lewisova kyselina a ľahko sa viaže s molekulami obsahujúcimi voľný elektrónový pár; vzhľadom na veľký objem chlórového atómu však zvyčajne nasleduje disociácia chlórového atómu, takže postupne dochádza k výmene chlórových atómov, ak reagujúce molekuly sú menšie ako atómy chlóru.
Tak napríklad pri reakcii s vodou vzniká v prvom stupni:
Postupne tak dôjde k nahradeniu všetkých atómov chlóru hydroxylovými skupinami, takže súhrnnou reakciou vzniká kyselina boritá a chlorovodík:
Táto reakcia prebieha aj so vzdušnou vlhkosťou, preto kvapalný chlorid boritý ponechaný v otvorenej nádobe na vzduchu dymí. Je teda za prítomnosti stop vody značne korozívny a z toho dôvodu sa nesmie uchovávať v kovových nádobách bez náležitej povrchovej úpravy.
Podobne reakciou s amoniakom vzniká triamid kyseliny boritej a chlorid amónny:
Použitie.
Chlorid boritý sa používa pre vnášanie atómov bóru (dopovania) do monokryštalických vrstiev kremíka pri výrobe polovodičov typu p.
Fyziologické pôsobenie.
Pary chloridu boritého pri nadýchnutí uvoľňujú pôsobením vody vo slizniciach chlorovodík, ktorý je dráždi. Vo väčšom množstve môže spôsobiť poleptanie slizníc alebo kože, prípadne až edém pľúc. Je preto nebezpečný už pri koncentráciách vo vzduchu okolo 20 ppm.
Zväz hornouhorských banských miest

Zväz hornouhorských banských miest bol mestský zväz niektorých banských miest v Uhorsku. Patrilo sem 7 miest: Gelnica, Smolník, Jasov, Rožňava, Spišská Nová Ves, Telkibánya a Rudabánya.
Oficiálne vznikol 26. decembra 1487 v Košiciach na stretnutí siedmich banských miest, kde boli spísané banské práva ako základ vzniku tohto zväzu. Fakticky vznikol už o niečo skôr.
Írske národné lakrosové družstvo mužov

Írske národné lakrosové družstvo mužov je národné družstvo mužov, ktoré reprezentuje Írsko v medzinárodných lakrosových súťažiach, podujatiach a priateľských zápasoch. Funguje pod záštitou "Ireland Lacrosse". Jeho najvýraznejším úspechom je 7. miesto na majstrovstvách sveta či striebro na majstrovstvách Európy v roku 2012. V roku 2016 viedol družstvo ako hlavný tréner Christian Arnold.
História.
Svoj prvý reprezentačný zápas odohralo už v roku 1884, keď pod názvom "All Ireland" odohralo priateľské stretnutie proti americkému tímu New York Lacrosse Club. O dva roky neskôr cestoval írsky tím do USA, kde odohral viacero zápasov proti miestnym klubom. Po prelome 19. a 20. storočia nastal útlm lakrosu v Írsku. 
Opätovne sa lakros vrátil až v roku 1995 a národný tím odohral svoje prvé stretnutia až na ME 2001 vo Walese. Všetky stretnutia však prehral a skončil na poslednom 6. mieste. O rok neskôr sa írske družstvo predstavilo na svojich prvých majstrovstvách sveta. V dôsledku toho, že Írska lakrosová asociácia v tej dobe nebola členom Medzinárodnej lakrosovej federácie (ILF), nemohlo jej družstvo bojovať o vyššie pozície a skončilo na 13. mieste. V roku 2012 viedol národné družstvo ako hlavný tréner Tom Prior. Pod jeho vedením dosiahlo družstvo na ME 2012 prenikavý úspech, keď prvýkrát v histórii írskeho lakrosu získalo medailu, konkrétne striebornú; napriek 4 prehrám na šampionáte.
Zlatý florén

Zlatý florén je minca, ktorú zaviedol svojou mincovou reformou Karol I. V roku 1325 tento panovník zaviedol zlatú menu (dukáty). Zlatý florén bol dukát s hmotnosťou 3,5580 g a vysokým obsahom čistého zlata - 3,520 g, iný zdroj: hmotnosť 3,5480 g a podiel zlata 3,520 g. Na averze bola florentská ľalia a na reverze postava Jána Krstiteľa. Po zmene (na oboch stranách) sa minca začala nazývat dukát. Pôvodne mal hodnotu 84, resp. 90 denárov.
Svokor Európy

Svokor Európy bola prezývka dvoch európskych monarchov, ktorí vládli ku koncu 19. a začiatkom 20. storočia – dánskeho kráľa Kristiána IX. a čiernohorského kniežaťa a neskôr kráľa Nikolu I. Tuto prezývku získali vďaka tomu, že deti oboch panovníkov, hoci boli z menej významných krajín, sa vydali, či oženili do významných európskych vládnucich rodín.
Kristián IX. (* 1818 – † 1906) vládol (1863 – 1906)
Nikola I. (* 1841 – † 1921) vládol (1860 – 1910)
Mathcore

Mathcore (iné názvy: math metal, technický hardcore, technický metalcore, progresívny metalcore) je rytmicky komplexný a neharmonický štýl metalcoru. Má korene v skupinách ako Converge, Botch a The Dillinger Escape Plan. Termín "mathcore" bol navrhnutý ako obdoba math rocku. Aj math rock a aj metalcore používajú nezvyčajný takt. Math rockové skupiny ako Slint, Don Caballero, Shellac a Drive Like Jehu sú ovplyvnené mathcorom, hoci mathcore má bližšie k metalcoru. Významné mathcorové skupiny sú spájané z grindcorom.
Homolka

Homolka môže byť:
Leví kráľ

Leví kráľ () je americký animovaný film z roku 1994, produkovaný spoločnosťou Walt Disney Feature Animation. Je to v poradí 24. animovaný film spoločnosti Walt Disney Feature Animation.
Príbeh antropomorfných levov je inšpirovaný biblickým príbehom Jozefa a Mojžiša a Shakespearovými hrami Hamlet a Macbeth. Film sa stal veľmi úspešným a populárnym.
V kinách dosiahol neuveriteľnú, rekordnú tržbu, ktorá prevyšovala závratných 700 000 000 $. Táto snímka bola ovenčená dvoma cenami Oscar, jednou za pieseň od svetoznámeho pesničkára Eltona Johna s názvom „Can You Feel the Love Tonight“. Na hudbe k filmu spolupracovali Elton John, Tim Race a Hans Zimmer.
Dej filmu.
V Levej ríši vládne zvieratám spravodlivý kráľ Mufasa, ktorému sa narodí jeho prvý syn, levíček Simba. Mufasov zákerný brat Scar sa chce stať kráľom a tak vymýšľa rôzne plány, ako sa Mufasu a Simbu zbaviť. Simba je Scarom úmyselne navádzaný do nebezpečenstva, hoci nemá tušenie, že za tým stojí práve Scar. V sloňom cintoríne Simbu a jeho kamarátku Nalu takmer roztrhajú hyeny, ktoré Scarovi slúžia.
Neskôr Scar za pomoci týchto hyen splaší stádo pakoňov, ktoré sa rúti kaňonom na Simbu. Mufasa sa ho vydá zachrániť, čo sa mu podarí, a sám sa šplhá na skalu, aby sa zachránil. Na vrchole však čaká Scar a zhodí ho do kaňonu, takže Mufasa zahynie pod kopytami pakoňov.
Simba uteká, pretože mu Scar nahovoril, že je to jeho vina. Zachráni ho Pumba, prasa bradavičnaté, a jeho kamarát Timon, čo je malá surikata. Tí žijú podľa hesla "Hakuna Matata", čo znamená „netráp sa“, a týmto prístupom nakazia aj Simbu. Ten potom u nich prežíva bezstarostný život a dospieva v silného leva.
Medzitým Levej ríši kraľuje Scar, ale jeho vláda ju úplne zdevastuje. Nala sa vydá hľadať pomoc a pritom stretne Simbu. Zamilujú sa do seba a Nala ho presviedča, aby sa vrátil a ujal sa vlády, ale Simba to odmieta. Potom však Mufasov priateľ opičiak Rafiqa Simbovi pripomenie, že je Mufasov syn a jediný pravý kráľ. Simba sa vráti so Scarom bojovať.
Scar sa pokúsi Simbu zastrašiť pripomienkou toho, že Simba mal podiel na Mufasovej smrti. Pritom je však donútený prezradiť, že on sám Mufasu zabil. Vypukne bitka medzi hyenami, ktoré uznávajú Scara, a levicami, ktoré za kráľa pokladajú Simbu. Levice nakoniec zvíťazia a Scar dostáva od Simba milosť, ale vzápätí je roztrhaný hyenami.
Krajina sa opäť zazelenie a Simba s Nalou oslavujú narodenie potomka.
Áo dài

Áo dài je tradičný ženský ľudový odev z Vietnamu. Pochádza z juhu krajiny, odkiaľ sa rozšíril už počas dynastie Nguyen. V súčasnosti má podobu obtiahnutej bavlnenej tuniky, ktorá sa nosí na nohavice.
Koncom 80. rokov sa z Áo dài stala školská uniforma, čím sa veľmi spopularizoval. Existuje veľa podôb odevu a honosnejšie prevedenia nosia ženy pri významných spoločenských príležitostiach. Tradičný odev je tiež uniformou letušiek vietnamských aerolínií.
Hippolytos (Gigant)

Hippolytos (starogr. "Ἱππόλυτος" – "Hippolytos", ) je v gréckej mytológii syn bohyne zeme Gaie, zrodený z kvapiek krvi boha neba Urána, po kastrácii vlastným synom Kronom.
Hippolytos sa so svojimi bratmi Gigantmi, obludnými a dlhovlasými obrami, zúčastnil na podnet svojej matky Gaie vzbury proti olympským bohom. Boj to bol nesmierne ťažký, preto na potlačenie tejto nebezpečnej vzbury, najvyšší boh Zeus zavolal aj svojho syna Herakla. Zatiaľčo Zeus zráňal a zabíjal obrov bleskami, Herakles zranených usmrcoval svojimi šípmi. Aj Hippolytos v boji padol. Zabil ho boh Hermes, ktorý mal na hlave helmu boha Háda.
Chlorid cínatý

Chlorid cínatý je antioxidant a redukčné činidlo a používa sa predovšetkým v nápojoch s oxidom uhličitým. V potravinárskom priemysle je označovaný ako prídavná látka E512.
Účinky na pokusných zvieratách.
Chlorid cínatý u pokusných zvierat spôsoboval radu porúch a problémov, ktoré zahŕňali demineralizáciu (odvápnenie) kostí, poruchy krvného obrazu (zníženie množstva červených krviniek), akumuláciu cínu v slezine, zápaly a poškodenie vnútorných orgánov, zníženie aktivity enzýmov a poškodeniu vývoja plodu.
Legislatíva.
V susednom Česku nie je povolené požitie tejto látky ako prídavnej látky v potravinách, pretože cín je vyhláškou definovaný ako kontaminant. V rámci Európskej únie je použitie chloridu cínatého povolené, rovnako tak aj v USA je ako prídavná látka v potravinách povolený (GRAS látka).
Diaľnica D3 (Česko)

Diaľnica D3 () je diaľnica v Česku, ktorá bude spájať Prahu a Český Krumlov cez Tábor a České Budějovice po hranicu s Rakúskom. Napojí sa na pripravovanú rýchlostnú cestu S10. 
História výstavby.
Výstavba diaľnice bola plánovaná od roku 1987 a o rok neskôr sa výstavbou obchvatu Tábora začalo jej budovanie. V roku 1997 bola vyradená, no už o dva roky opätovne zaradená do siete diaľnic. Prvý dlhý úsek Chotoviny – Tábor bol sprevádzkovaný v roku 2004, ďalší Mezno – Chotoviny pribudol v decembri 2007. Okrem týchto úsekov sú v polovičnom profile vybudované ako preložky cesty I/3 obchvat Veselí nad Lužnicí a úsek Ševětín – Borek. V roku 2008 bola zahájená výstavba úseku Tábor – Veselí nad Lužnicí, ktorý bol otvorený 28. júna 2013.
Problémy s trasovaním v Posázaví a na niektorých úsekoch v Stredočeskom kraji spolu s nedostatkom zdrojov oddiaľujú výstavbu a dokončenie celej D3 v roku 2017 sa stáva nereálnym.
Hustota dopravy.
Hustota dopravy na D3 podľa ŘSD ("Ředitelstva silnic a dálnic)."
Pirohy

Pirohy (jednotné číslo piroh; iné názvy pozri nižšie) je (varené, vyprážané alebo pečené) múčne jedlo z cesta s plnkou tvorenou obyčajne lekvárom, tvarohom alebo zemiakmi s bryndzou. Ide o tradičné slovenské jedlo. 
Pripravuje sa zo zemiakov, múky, soli a prísad. Častým doplnkom je tvaroh alebo lekvár na plnku, strúhanka, škorica (alt. k nim mak) a práškový cukor na posypanie a maslo.
Názvy.
Názvy tohto jedla sú (t): spisovne piroh; nárečovo: piroha, piroga, piruch, perka, pérka, taška, cestenica. Často sa jedlo označuje týmito spisovnými (aj nárečovými) zdrobneninami: pirôžok, pirôžtek, pirôžoček. 
Príprava varených pirohov.
Základ tvoria pretlačené uvarené zemiaky zmiešané s múkou, vajíčkom a soľou. Takto pripravené cesto sa vyvaľká a vykroja sa z neho menšie plátky, ktoré sa naplnia lekvárom alebo tvarohom a následne spoja do výsledného tvaru. Varia sa vo vode, po vybratí polejú roztopeným maslom a posypú strúhankou, škoricou a cukrom.
Polabskí Slovania

Polabskí Slovania bolo etnikum západných Slovanov, ktoré obývalo územie dnešného Nemecka v oblasti medzi riekami Labe a Odra v dobe raného a vrcholného stredoveku.
Etnikum zaniklo postupnou germanizáciou počas 10. až 13. storočia.
Územie medzi Labe a Odrou začalo byť osídľované západoslovanskými kmeňmi od začiatku 6. storočia a prvá historická správa o Polabských Slovanoch pochádza z roku 512. Najstaršie archeologické nálezy slovanského osídlenia sú z roku 550. V okolí Havellandu bola nájdená keramika podobná keramike pražského typu. Okolo roku 600 osídlili Slovania baltské pobrežie, okolo roku 630 žili už aj na Rujane a v 7. storočí osídľujú i Polabie.
Polabskí Slovania tvorili množstvo malých kmeňov, ktoré sa združovali do kmeňových zväzov. Začlenenie do kmeňového zväzu bolo pomerne voľné, no dochádzalo často k nezhodám. 
Polabských Slovanov tvorili dva kmeňové zväzy:
V čele kmeňa bolo knieža, volené snemom. Luticovia mali pravdepodobne teokratické kmeňové zriadenie (panovníci boli podriadení kňazom).
Ifitos (syn Euryta)

Ifitos alebo Ífitos (starogr. "Ίφιτος" – "Ifitos", ) je v gréckej mytológii syn oichalského kráľa Euryta.
Ifitov otec Eurytos bol Heraklov učiteľ v lukostreľbe. Často a rád sa vystatoval, že je najlepším lukostrelcom na svete a vyhlásil, že svoju krásnu ryšavú dcéru Iolu vydá len za toho, kto ho v lukostreľbe porazí. Aj Heraklovi sa Iolé páčila a preto sa do súťaže prihlásil. Herakles v tejto súťaži zvíťazil, ale Eurytos považoval za urážku, že ho porazil vlastný žiak, odmietol svoj sľub splniť a navyše Herakla potupne s urážkami zo zeme vyhnal.
Práve v tom čase však ukradli kráľovi Eurytovi aj stáda a podozrenie z krádeže padlo na Herakla. Eurytos preto poslal za Heraklom svojho syna Ifita. Ifitos tomuto podozreniu neveril, chcel Heraklovu nevinu dokázať a preto sa za ním hneď vypravil. V cieli cesty na hrade v Tirynte ho Herakles prijal priateľsky, ale keď sa dozvedel z čoho ho obvinili, bohyňa Héra mu zatemnila rozum a on v šialenom hneve zhodil Ifita z hradnej veže. Keď Herakles precitol, zhrozil sa nad svojim činom a utrápený odišiel do Delfskej veštiarne po radu, ako sa vykúpiť z vraždy svojho priateľa. Za túto vraždu musel potom Herakles odísť do otroctva ku kráľovnej Omfalé, kde pobudol tri roky.
Neskôr sa zistilo, že zlodejom stáda bol Autolykos, ľstivý syn boha Herma, ktorý z krádeže obvinil Herakla.
Herakles sa po rokoch do Oichalie vrátil, zrovnal ju so zemou, Euryta zabil a Iolu si odviedol a vydal ju za svojho syna Hylla.
Orech kráľovský

Orech kráľovský (iné názvy: orech vlašský, kráľovský orech, vlašský orech, orech, zastarano: "vlaský orech", "orešiak", zriedkavo: orešiak kráľovský; lat. "Juglans regia") je strom z čeľade orechovité. Jeho plod sa nazýva orech , vlašský orech (zastarano: "vlaský orech") alebo hovorovo vlašák . 
Pol.
Orechy sú mohutné stromy, zriedkavo však prekračujú výšku 20 m. Kmeň býva masívny so širokými, hladkými, sivými plátmi oddelenými hlbokými brázdami a pomerne hrubými konármi. Listy sú nápadne veľké a majú 7 - 9 párov končistých, kožovitých, pomerne svetlozelených lístkov, z ktorých každý je do 15 cm dlhý, čím sa podobajú na veľké listy jaseňa a prenikavo voňajú. Samčie kvety vytvárajú visiace jahňady, ale samičie sú v malých, nenápadných zhlukoch na vrchole mladých konárikov a dozrievajú na zelené plody. Vnútri leží orech. 
Pôvod.
Orech bol pre chutné plody privezený z juhovýchodnej Európy, možno už v 15. storočí.
Pestovanie.
Orechy najčastejšie rastú ako stromy v záhradách, parkoch alebo medziach.
Využitie.
Orech sa najviac pestuje pre plody a drevo.
Obsahové látky.
Karbónové kyseliny.
Veľké množstvo rôznych nenasýtených mastných kyselín, najmä:
ďalej: